CELEX: 31984R3008
Language: el
Date: 1984-10-26 00:00:00
Title: Κανονισμός (ΕΟΚ) αριθ. 3008/84 της Επιτροπής της 26ης Οκτωβρίου 1984 που τροποποιεί για πέμπτη φορά τον κανονισμό (ΕΟΚ) αριθ. 2657/80 περί του καθορισμού των τιμών των νωπών ή διατετηρημένων δι' απλής ψύξεως ολοκλήρων σφαγίων προβάτων που διαπιστώνονται στις αντιπροσωπευτικές αγορές της Κοινότητας και περί του πίνακα των τιμών ορισμένων άλλων ποιοτήτων ολοκλήρων σφαγίων προβάτων εντός της Κοινότητας

Avis juridique important

|

31984R3008

Κανονισμός (ΕΟΚ) αριθ. 3008/84 της Επιτροπής της 26ης Οκτωβρίου 1984 που τροποποιεί για πέμπτη φορά τον κανονισμό (ΕΟΚ) αριθ. 2657/80 περί του καθορισμού των τιμών των νωπών ή διατετηρημένων δι' απλής ψύξεως ολοκλήρων σφαγίων προβάτων που διαπιστώνονται στις αντιπροσωπευτικές αγορές της Κοινότητας και περί του πίνακα των τιμών ορισμένων άλλων ποιοτήτων ολοκλήρων σφαγίων προβάτων εντός της Κοινότητας  

Επίσημη Εφημερίδα αριθ. L 283 της 27/10/1984 σ. 0031 - 0031 Ισπανική ειδική έκδοση: Κεφάλαιο 03 τόμος 32 σ. 0164  Πορτογαλική ειδική έκδοση : Κεφάλαιο 03 τόμος 32 σ. 0164 

***** ΚΑΝΟΝΙΣΜΟΣ (ΕΟΚ) αριθ. 3008/84 ΤΗΣ ΕΠΙΤΡΟΠΗΣ  της 26ης Οκτωβρίου 1984  που τροποποιεί για πέμπτη φορά τον κανονισμό (ΕΟΚ) αριθ. 2657/80 περί του καθορισμού των τιμών των νωπών ή διατετηρημένων δι' απλής ψύξεως ολοκλήρων σφαγίων προβάτων που διαπιστώνονται στις αντιπροσωπευτικές αγορές της Κοινότητας και περί του πίνακα των τιμών ορισμένων άλλων ποιοτήτων ολοκλήρων σφαγίων προβάτων εντός της Κοινότητας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 871/84 (2), και ιδίως το άρθρο 4 παράγραφος 2 και το άρθρο 9 παράγραφος 4,  Εκτιμώντας:  ότι το άρθρο 9 του κανονισμού (ΕΟΚ) αριθ. 1837/80 περιόρισε, για το Ηνωμένο Βασίλειο, τη δυνατότητα χορήγησης μεταβλητής πριμοδότησης για τη σφαγή των προβατοειδών μόνο στην περιοχή 5· ότι, λόγω του γεγονότος αυτού, πρέπει να γίνουν τροποποιήσεις όσον αφορά τη διατύπωση στο άρθρο 3 του κανονισμού (ΕΟΚ) αριθ. 2657/80 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 314/84 (4)·  ότι, για την εφαρμογή του κανονισμού (ΕΟΚ) αριθ. 2657/80, πρέπει να διευκρινισθεί ο ορισμός «βάρος σφαγίου» και ότι, για το λόγο αυτό, είναι σκόπιμο να γίνει αναφορά στον ορισμό που δίνεται στην οδηγία 82/958/ΕΟΚ της Επιτροπής της 22ας Δεκεμβρίου 1982 περί καθορισμού των διατάξεων εφαρμογής για τις στατιστικές έρευνες που πρέπει να πραγματοποιούνται από τα κράτη μέλη σχετικά με το πρόβειο και το αίγειο ζωικό κεφάλαιο (5)·  ότι είναι, εντούτοις, σκόπιμο να επιτραπεί παρέκκλιση από αυτόν τον ορισμό για τους νεαρούς αμνούς βάρους μεταξύ 9 και 14 χιλιογράμμων, για να ληφθούν υπόψη οι πρακτικές της αγοράς που προσδίδουν μεγαλύτερη εμπορική αξία στο πλήρες σφάγιο·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Προβάτων και Αιγών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2657/80 τροποποιείται ως εξής:  1. Στο άρθρο 3 παράγραφος 2, οι λέξεις «η ή οι περιοχές» αντικαθίστανται από τις λέξεις «η περιοχή».  2. Προστίθεται το ακόλουθο άρθρο 4α:  «Άρθρο 4α  Η διαπίστωση των τιμών της αγοράς πραγματοποιείται για το " βάρος σφαγίου" που καθορίζεται από την απόφαση 82/958/ΕΟΚ (1). Εντούτοις, για τους αμνούς βάρους μεταξύ 9 και 14 χιλιογράμμων η διαπίστωση μπορεί να πραγματοποιηθεί πριν από την αφαίρεση των εντοσθίων και της κεφαλής.  (1) ΕΕ αριθ. L 386 της 31. 12. 1982, σ. 43.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 26 Οκτωβρίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 183 της 16. 7. 1980, σ. 1.  (2) ΕΕ αριθ. L 90 της 1. 4. 1984, σ. 35.  (3) ΕΕ αριθ. L 276 της 20. 10. 1980, σ. 1.  (4) ΕΕ αριθ. L 36 της 8. 2. 1984, σ. 13.  (5) ΕΕ αριθ. L 386 της 31. 12. 1982, σ. 43.